Aldersgrense

**Aldersgrense** er en lov, regel eller anbefaling som forteller hvor mange år en person må være for å oppnå en rettighet eller få tilgang til noe. Aldersgrenser kan handle om barn og unges adgang til filmer og videospill, og kan regulere muligheten for å få førerkort, kjøpe tobakk og alkohol, stifte gjeld og inngå ekteskap. Myndighetsalderen er alderen da en person blir myndig, det vil si gammel nok til selv å slutte juridisk bindende avtaler og råde over egne midler uten bruk av verge. Stemmerettsalder er alderen en person har lov å stemme ved valg. Andre viktige aldersgrenser er den seksuelle lavalder, hvor voksne personer kan bli straffet for å sette seg ut over denne, og den kriminelle lavalder som bestemmer hvor gammel en person må være for å være strafferettslig ansvarlig.  En aldersgrense på sosiale medier er en regel- eller lovpålagt grense for hvor gammel en person må være for å opprette en konto på eller benytte sosiale medier. Både nedre og øvre aldersgrenser brukes i ulike sammenhenger for å avgrense alderen på personene som skal gjøre noe.

## Aldersgrenser i Norge
### Kinofilm
I Norge var det frem til 2023 Medietilsynet som satte aldersgrense på kinofilmer. Nå er denne oppgave overlatt til filmdistributørene. 

I 1921 ble det innført en aldersgrense på 16 år for å se kinofilm som Statens Filmkontroll definerte som voksenfilmer. Før det, var det ingen aldersgrenser, og filmer ble enten tillatt for alle, nedklippet eller forbudt. I 1954 ble den norske filmsensuren delt i tre: barn (7 år), ungdom (12 år) og voksne (16 år). Det kom ytterligere endringer i 1970, 1988, 1994 og i 2015.

Oversikten under inneholder informasjon om både gjeldende og gamle grenser på kino i Norge. De nye grensene fra 2015 (beskyttelsesloven) benyttes også på video, internett og TV.

 Gjeldende aldersgrenser (Fra 2015). 

Det var i 1980-årene planer om å innføre en 14-årsgrense (enten i tillegg til 16 år eller som erstatning), men det ble aldri realisert. Muligens som følge av at 16-årsgrensen ble erstattet av 15-årsgrensen på slutten av 1980-årene.

#### Fotnoter



### Elektroniske spill
I Norge har elektroniske spill 6 forskjellige aldersgrenser: 3 år, 7 år, 12 år, 16 år og 18 år. Alle sportsspill er i kategorien 3 år. Aldersgrenser for videospill er i dag ikke spesifikt lovregulert, men regulert av en frivillig merkeordning gjennom PEGI, som er en felles europeisk merkeordning. I Tyskland finnes det egne aldersgrenser for spill, og i Storbritannia bruker de det samme som filmer.

### Skole/utdanning
* Opplæringsplikt fra året man fyller 6
* året man fyller 16-19 år har man rett til videregående skole, over en femårsperiode. (Ungdomsrett)
* fra året man fyller 25: rett til videregående opplæring (Voksenrett)
* til og med året man fyller 21 kan man delta i førstegangsvitnemålskvoten i opptak til høyere utdanning gjennom Samordna opptak der man er med å konkurrerer om halvparten av plassene (øker sjansen for opptak til studier med høye søkertall)
* fra året man fyller 20 gis det alderspoeng i opptak til høyere utdanning, 2 ekstra for hvert år: 20 år 2 alderspoeng, 21 år 4p, 22 år 6p og 23 år eller eldre 8 poeng.
* året man fyller 25 eller eldre kan man søke opptak til høyere utdanning gjennom realkompetanse. For de som ikke har vitnemål fra videregående, men som likevel har tilsvarende kompetanse
* fra året man fyller 23 kan man med minst 5 års (yrkes)praksis/utdanning søke opptak etter den såkalte 23/5-regelen selv om man mangler vitnemål fra videregående
* fra året man fyller 20 kan man søke til Politihøgskolen
### Forsvaret
* 17–25: Sesjon
* 18–27: førstegangstjeneste (unntak fra grensen finnes i begge ender)
* 18–24: søke luftforsvarets flyverskole
* 35 år: maks alder for avdelingsbefal
* 60 år: maks alder for militært ansatt

### [[Seksuell lavalder]]
* 16 år

### [[Sterilisering]]
* 25 år

### [[Kriminell lavalder]]
* 15 år

### Myndighetsalder
* I Norge er myndighetsalderen 18 år.

### Stemmerettsalder
* Man kan stemme ved stortings-, fylkestings- og kommunevalg fra året man fyller 18. (17-åringer som fyller 18 senere samme år kan stemme).

### Arbeidsliv
* 13 år: Fra 13 år kan man få lønnet stilling, lettere arbeid er tillatt. Maks to timer per dag med skole og maks sju timer per dag uten skole og arbeidet må ikke overstige 12 timer per uke. Arbeidet kan bare skje mellom klokken 6 om morgenen og 20 om kvelden.
* 15 år: Kan ta arbeid som ikke er helseskadelig og ikke går ut over skolen. Maks 8 timer per dag og 40 timer per uke. Arbeidsfri mellom kl 23-6 og sammenhengende hvileperiode per døgn må være minst 12 timer. Overtid og nattarbeid er ikke tillatt.
* 18 år: Kan ta alle slags jobber unntatt salg av vare med 20 års aldersgrense (brennevin) og der man må bruke utstyr/kjøretøy med høyere aldersgrense.
En egen forskrift beskriver arbeidsoppgaver det er forbudt å gi til ungdom.

### Økonomi
* 1–2 år: kontantstøtte for barn som ikke går i barnehagen
* 18 år: myndig, økonomi frikoblet fra foresatte, handle aksjer/aksjefond, ta opp lån
* 13–33 år: betale mindre i skatt gjennom ordningen Boligsparing for ungdom (BSU)

### Motorkjøretøy
* 16 år
** AM – Moped eller 3/4-hjuls motorsykkel med egenvekt opp til 150&nbsp;kg
** A1 – Lett motorsykkel
** S – Beltemotorsykkel (snøscooter) med effektforhold opp til 0,2&nbsp;kW/kg
** T – Traktor med tillatt totalvekt opp til 25 tonn
* 18 år
** AM – Moped eller 3/4-hjuls motorsykkel med egenvekt over 150&nbsp;kg
** A2 – Mellomtung motorsykkel
** B – Personbil, varebil
** BE – Tilhenger til klasse B
** C1 – Lett lastebil
** C1E – Tilhenger til klasse C1
** S – Beltemotorsykkel med effektforhold over 0,2&nbsp;kW/kg
** T – Traktor med ubegrenset tillatt totalvekt (forutsetter 2 års kjøreerfaring med begrenset klasse T)
* 20 år
** A – Motorsykkel (forutsetter 2 års kjøreerfaring med A2, gjelder ikke 3-hjuls motorsykkel med effekt over 15&nbsp;kW)
* 21 år
** A – Motorsykkel (gjelder etappevis erverv for 3-hjuls motorsykkel med effekt over 15&nbsp;kW)
** C – Lastebil
** CE – Tilhenger til klasse C
** D1 – Minibuss
** D1E – Tilhenger til klasse D1
** T – Traktor med ubegrenset totalvekt (direkte erverv)
* 24 år
** A – Motorsykkel med ubegrenset effekt (direkte erverv)
** D – Buss
** DE – Tilhenger til klasse D
Minstealderen i klassene C, CE, D1, D, D1E og DE er lavere (ned til 18 år) for den som tar yrkesfaglig opplæring.

### Salg av alkohol og tobakk
* 18 år: Salg, skjenking eller utlevering av alkoholholdig drikk med lavere alkoholinnhold enn 22 volumprosent må ikke skje til noen som er under 18 år. Gjelder også lettøl. Det er forbudt å selge eller overlate tobakksvarer eller imitasjoner som kan oppfordre til bruk av slike varer, til personer under 18 år.
* 20 år: Salg, skjenking eller utlevering av alkoholholdig drikk med 22 volumprosent alkohol eller mer må ikke skje til noen som er under 20 år.

### Sosiale medier
Det er 13-årsgrense for å etablere egen bruker på sosiale medier.

### [[Assistert befruktning]]
* 18 år: barn født etter assistert befruktning med donorsæd har rett til å få vite sædgivers identitet når barnet har fylt 18 år
* 35 år er veiledende øvre aldersgrense for nedfrysing av eggstokkvev eller ubefruktede egg

### Pensjonsalder
* 62 år: yngste alder for alderspensjon i Avtalefestet pensjon (AFP)
* 67 år er vanlig pensjonsalder i Norge (hvis alder + tjenestetid er minst 85 kan man i staten fratre opptil tre år før)
* 72 år er alminnelig øvre aldersgrense i staten (den var 70 år til og med 2025)
* 72 år er alminnelig øvre aldergrense i henhold til arbeidsmiljøloven
* 60 år: aldersgrense for militærpersonell, polititjenestefolk, brannkonstabel
* 63 år: aldersgrense for skipsfører/maskinist
* 65 år: aldersgrense for sjåfør, jernbanepersonell, luftfartspersonell, sykepleierpersonell, fengselspersonell, renholdspersonell

## Se også
* Alder
* Pensjonsalder

## Referanser


## Eksterne lenker
* Ung.no om aldersgrenser for ungdom 
* Om aldersgrense på film hos Medietilsynet
* Om pensjonsalder og aldersgrenser i Norge
* BarneVakten om aldersgrenser på videospill i Norge
* Finans Norge - Pensjonsaldersgrenser